I 1959 kom Kreyberg som vikar for Gunnar Bøe til Sosialøkonomisk institutt ved NTH og ble dosent samme sted i 1962. I 1963/1964 var han et år i Minneapolis som gjesteprofessor etter invitasjon fra University of Minnesota. I 1966 ble han innvalgt som medlem av Det Kongelige Norske Videnskapers Selskap. Han ble dr. philos. i 1970 med avhandlingen i 1969 og ble tilsatt som professor ved NTH i 1970. I forbindelse med utnevnelsen i Statsråd kom spørsmålet om ordlyden i embedseden opp, der det var inntatt et forbehold "så sandt hjælpe mig Gud den Almektige og Alvitende" som var irrelevant for ikke-troende, mens det samtidig manglet et tilsvarende forbehold for ikke-troende. Som en følge av dette ble grunnlovens §21 foreslått endret i 1975. Forslaget falt, men en forsikring som utelot Guds hjelp ble stilltiende godtatt.